Antreprenorul ținut ilegal în carantină. DSP nu răspunde la telefon și la mail-uri.
Adrian Bucur, antreprenor, este ținut ilegal în carantină. Adrian s-a întors din Franța și are dreptul să fie liber în a 10-a zi. DSP nu răspunde la telefon și la mail-uri. Adrian nu poate să iasă din casă să își facă testul, fără derogare DSP. În 4 zile suplimentare de carantină pierde contracte cu colaboratorii. Personalul DSP este insuficient pentru a rezolva problemele zilnice.
Adrian, antreprenor român cu afaceri în Paris, e neglijat de autoritățile din România și e ținut, în izolare.A intrat în carantină, în casa lui din comuna Mihai Viteazu, județul Cluj, imediat ce s-a întors din Franța. Conform Guvernului, are dreptul să fie liber de astăzi, din a 10-a zi, cu un test negativ. Problema este că DSP ul nu i-a răspuns la niciun mesaj ca să poată ieși pentru testare. Nici Ministerul Sănătății nu l-a putut lămuri cum trebuie să procedeze ca să nu riște un dosar penal în cazul în care pleacă să își facă testul Covid.Adrian Bucur, antreprenor: "Toate demersurile mele vizavi de DSP, ISU au rămas fără niciun răspuns de 4 zile. Este strigător la cer ce se întâmplă. Cu DSP-ul dacă nu au răspuns la telefon am trimis pe cineva din cadrul familiei să culeagă informații despre situația cu hotărârea de guvern. A ieșit o doamnă de la serviciul juridic, foarte arogantă, și a spus: să stea acolo 14 zile, ce îl interesează să iasă… Noi respectăm legea, dar ei nu respectă legea. DSP-ul are obligația de a respecta legile exact ca noi"Adrian este plecat în Franța de 24 de ani și acolo are o firma de construcții industriale. De 4 ani și-a deschis o afacere cu flori. 4 zile lipsă de la muncă înseamnă contracte pierdute.Prefectul Clujului explică situația: personalul DSP, aproximativ 60 de angajați, nu poate face față solicitărilor zilnice. Și ia în calcul să implice și medicii școlari în astfel de cazuri.